216 Jurnalul Oficial al Uniunii Europene 03/vol. 24 31998D0422 4.7.1998 JURNALUL OFICIAL AL COMUNITĂȚILOR EUROPENE L190/71 DECIZIA COMISIEI din 30 iunie 1998 de stabilire a condițiilor speciale care reglementează importurile de produse pescărești și de acvacultură originare din Tanzania [notificat cu numărul C(1998) 1855] (Text cu relevanță pentru SEE) (98[422/CE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Directiva 91/493/CEE a Consiliului din 22 iulie 1991 de stabilire a condițiilor de sănătate pentru producția și introducerea pe piață a produselor pescărești (1), astfel cum a fost modificată ultima dată prin Actul de Aderare al Austriei, al Finlandei și al Suediei, în special articolul 11, întrucât un expert al Comisiei a efectuat o inspecţie în Tanzania pentru a verifica condițiile în care sunt produse, depozitate și expediate către Comunitate produsele pescărești; întrucât dispozițiile legislației din Tanzania privind inspecția sani- tară și monitorizarea produselor pescărești pot fi considerate ca fiind echivalente cu cele prevăzute de Directiva 91/493/CEE; întrucât, în Tanzania, „Divizia pentru Pescuit” (DP) din cadrul Ministerului Resurselor Naturale și al Turismului este în măsură să verifice în mod eficient aplicarea legislației în vigoare; întrucât procedura de obţinere a certificatului de sănătate mențio- nat la articolul 11 alineatul (4) litera (a) din Directiva 91/493/CEE trebuie să conțină, de asemenea, definirea unui model de certificat, cerințele minime privind limbaile) în care trebuie să fie întocmit acesta și calitatea persoanei împuternicite să îl semneze; întrucât, în temeiul articolului 11 alineatul (4) litera (b) din Direc- tiva 91/493/CEE, pe ambalajele produselor pescărești ar trebui să fie aplicat un marcaj care să conțină numele țării terțe și numărul autorizației de aprobare/de înregistrare a unității, a navei fabrică, a antrepozitului frigorific sau a navei frigorifice de origine; întrucât, în temeiul articolului 11 alineatul (4) litera (c) din Direc- tiva 91/493/CEE, trebuie să se întocmească o listă cu unitățile, navele fabrică sau antrepozitele frigorifice autorizate; întrucât trebuie să se întocmească o listă a navelor frigorifice înregistrate în sensul Directivei 92/48/CEE a Consiliului (2); întrucât această () JOL268,249.1991, p. 15. () JOL187,77.1992,p.41. listă trebuie să fie întocmită pe baza unei comunicări transmise Comisiei de către DP; întrucât DP trebuie să asigure conformita- tea cu dispozițiile prevăzute în acest scop la articolul 11 alinea- tul (4) din Directiva 91/493/CEE; întrucât DP a dat asigurări oficiale privind conformitatea cu normele prevăzute la capitolul V din anexa la Directiva 91/493/CEE și privind îndeplinirea cerințelor echivalente cu cele prevăzute de directiva respectivă pentru autorizarea sau înregis- trarea unităților, a navelor fabrică, a antrepozitelor frigorifice sau a navelor frigorifice; întrucât măsurile prevăzute de prezenta decizie sunt în conformitate cu avizul Comitetului permanent veterinar, ADOPTĂ PREZENTA DECIZIE: Articolul 1 Divizia pentru Pescuit (DP) din cadrul Ministerului Resurselor Naturale și al Turismului este autoritatea competentă din Tanzania pentru verificarea și certificarea conformității produselor pescărești și de acvacultură cu cerințele Directivei 91/493/CEE. Articolul 2 Produsele pescărești și de acvacultură originare din Tanzania trebuie să îndeplinească următoarele condiții: 1. fiecare lot trebuie să fie însoțit de un certificat de sănătate în original, numerotat, completat, semnat și datat, constând dintr-o singură filă, în conformitate cu modelul din anexa A; 2. produsele trebuie să provină de la unitățile, navele fabrică, antrepozitele frigorifice autorizate sau de la navele frigorifice înregistrate, enumerate în anexa B; 3. cu excepția produselor pescărești în vrac congelate și destinate fabricării produselor alimentare conservate, toate ambalajele trebuie să aibă marcat indelebil cuvântul „TANZANIA”, precum și numărul autorizației de aprobare/de înregistrare a unității, a navei fabrică, a antrepozitului frigorific sau a navei frigorifice de origine.